open-index/open-wikipedia-markdown huggingface dataset:
Gullfaks B

**Gullfaks B** er en oljeplattform på Gullfaksfeltet i Nordsjøen. Plattformen eies av Equinor og er en bolig-, bore- og vanninjeksjonsplattform av condeep-typen som står på 145 meters vanndyp.

Olje- og gassproduksjonen på Gullfaks B startet den 29. februar 1988. Oljen som produseres, lastes i bøyer på feltet, mens gassen blir transportert i rørledning for behandling på gassanlegget på Kårstø. Olje og gass fra Gullfaks B overføres til Gullfaks A og C for behandling og lagring.

## Referanser
Programmert celledød protein 1

**Programmert celledød protein 1** (også kalt **PD-1** og **CD279**) er et protein som hos mennesker blir kodet av *PDCD1*-genet. Genet finnes på menneskets kromosom 2. PD-1 er en reseptor som sitter på celleoverflaten og tilhører immunglobulin-familien (antistoffer) og er uttrykt på T-celler og pro-B-celler.

PD-1 binder to ligander: PD-L1 og PD-L2.

En rekke monoklonale antistoffer som nivolumab og pembrolizumab brukes for å stimulere pasientens immunsystem til å kjempe mot sin egen svulst ved å binde og blokkere PD-1 reseptoren.

## Referanser
Auschwitzprosessen i Krakow

**Auschwitzprosessen i Krakow** var en serie rettssaker mot 40 personer med kobling til konsentrasjons- og tilintetgjørelsesleiren Auschwitz-Birkenau, hvor minst én million mennesker ble drept under andre verdenskrig. Rettssakene ble holdt i Kraków i Polen, og pågikk fra den 24. november til den 22. desember 1947.

I rettssakene figurerte en rekke nazistiske krigsforbrytere som ble tiltalt og dømt av den polske rettsmyndigheten *Najwyższy Trybunał Narodowy*. Noen prominente personligheter som figurerte i rettergangen var den tidligere kommendanten Arthur Liebehenschel, sjefen for kvinneleiren, Maria Mandel og SS-legen Johann Kremer.

Liebehenschel, Mandel og Kremer ble dømt til døden, likesom Hans Aumeier, August Bogusch, Therese Brandl, Arthur Breitwieser, Fritz Buntrock, Wilhelm Gehring, Paul Götze, Maximilian Grabner, Heinrich Josten, Hermann Kirschner, Josef Kollmer, Franz Kraus, Herbert Ludwig, Karl Möckel, Kurt Mueller, Eric Muhsfeldt, Ludwig Plagge, Hans Schumacher og Paul Szczurek.

Arthur Breitwieser og Johann Kremer fikk sine dommer omgjort til livsvarig fengsel.
## Se også
* Auschwitzprosessen i Frankfurt
* Auschwitzprosessen i Wien
## Litteratur
* Ernst Klee: *Auschwitz. Täter, Gehilfen, Opfer und was aus ihnen wurde. Ein Personenlexikon*. S. Fischer, Frankfurt am Main 2013, ISBN 978-3-10-039333-3.

## Eksterne lenker

* «The Auschwitz Trials: First Auschwitz Trial», fra Jewish Virtual Library (engelsk)
Laurits Leganger Stang

:*For bestefaren, se [[Lauritz Stang]]*

**Laurits Leganger Stang** (født 14. september 1858 i Kongsvinger, død 21. juni 1908 i Kristiania) var en norsk disponent og politiker fra Høyre. Han var sønn av tollinspektør i Stavanger Ulrich Stang. Faren var bror av statsminister Frederik Stang.

Stang var ansatt på kontoret til Stang & Brekke i Sarpsborg fra 1873 til 1880. Deretter var han i utlandet i tre år for å studere. Da han kom tilbake til hjemlandet var han igjen ansatt hos Stang & Brekke.

Stang var 1. suppleant for Fredrikshald til Stortinget i 1895–1897  og møtte fra 23. juni 1897 i stedet for August Hansen. 

## Referanser


## Eksterne lenker
*
VM i snooker 2016

**VM i snooker 2016** var det 82. verdensmesterskapet i snooker, og fant sted i Sheffield i England fra 16. april til 2. mai 2016. Mesterskapet var det siste mesterskapet i snookersesongen 2015/16.
 	
Regjerende mester Stuart Bingham tapte 9–10 mot Ali Carter i den første runden og ble dermed den 17. førstevinneren av et VM som ikke klarte å forsvare tittelen sin ved første forsøk. Til sluttspillet var det totalt 32 mann, der halvparten måtte kvalifisere seg gjennom tre kvalifiseringsrunder. Norges eneste representant Kurt Maflin tapte i den tredje runden og deltok dermed ikke i sluttspillet.

## Sluttspill

## Referanser
Edvard Sem

**Edvard Sem** (født 21. mars 1859 i Blaker, død 19. september 1946 i Halden)  var en norsk bokhandler og politiker for Høyre.

Sem var handelsutdannet i Kristiania og fra 1880-tallet drev han bok- og papirhandel i Fredrikshald. Han engasjerte seg også i politikken, var medlem av bystyret i Fredrikshald i 16 år.
Han var suppleant for Fredrikshald til Stortinget i 1898–1900, 1901–1903 og 1904–1906. I 1901 møtte han fra 15. februar til ca. 1. april i stedet for August Hansen og i 1906 fra 6. april i stedet for Wilhelm Christian Suhrke.

Fra 1917 til 1919 var han ordfører i Fredrikshald.

## Utmerkelser
Sem mottok Kongens fortjenstmedalje i gull, Vasaordenen og Nordstjerneordenen.

## Referanser


## Eksterne lenker
*
Mario Lemina

**Mario René Junior Lemina** (født 1993) er en fransk-gabonsk‌ fotballspiller som spiller for den tyrkiske klubben .

Den 29. april 2016 skrev han under en fireårskontrakt til 30. juni 2020 med Juventus. Overgangssummen er på 9,5 millioner euro.

## Referanser


## Eksterne lenker
*
Ratnagotravibhāga

**Ratnagotravibhāga** (sanskrit) og dens kommentar, *vyākhyā*, også kjent som **Uttaratantraśāstra**, er et kompendium til Tathāgatagarbhasūtraene. Teksten ble opprinnelig skrevet i sanskrit; teksten og dens kommentar er også bevart i tibetanske og kinesiske oversettelser.
Teksten beskriver *gotra* eller linjen av buddhaer, som er buddha-naturens nærvær i alle levende vesener. Den er en Yogācāra-tekst som har vært spesielt populær innen Fǎxiàng-zōng eller østasiatisk Yogācāra.

## Referanser


## Litteratur
*
Longreach

**Longreach** er en by i delstaten Queensland i Australia. Byen ble grunnlagt i 1888, og etter at jernbanen nådde byen i 1892 økte innbyggertallet. Byen er administrativt senter for regionen Longreach.

Byen ligger på Steinbukkens vendekrets. Ved Australias folketelling i 2011 hadde byen et innbyggertall på . Hovednæringene i området er sau- og kvegdrift, og i det siste også turisme.

## Referanser


## Eksterne lenker
*
Jinamitra

**Jinamitra** var en indisk pandita som reiste til Samye i det tibetanske imperium for å delta i oversettelser, i regjeringstiden til Trisong Detsen i det sjette århundre e.Kr. Sammen med Jnanagarbha og Devacandra foretok han en oversttelse av Mahāyāna mahāparanirvāna sūtraen fra sanskrit til tibetansk, og var en berømt oversetter.

## Referanser
Bjørn H. Kise

**Bjørn Halvor Kise** (født 16. mai 1950) er en norsk advokat, utdannet cand.jur. ved Universitetet i Oslo og har hatt møterett i Høyesterett siden 1997. Han er partner i firmaet Simonsen, Vogt & Wiig. 

Kise tok Examen artium i 1970 og Cand. jur.-eksamen i 1978. Han arbeidet i Justisdepartementet fra 1978 til 1979 og var da også sekretær i Erstatningsnemnda for voldsofre. Han tok departementets advokatkurs i 1979. Kise fikk advokatbevilling i 1980. Han var dommerfullmektig i Sør-Hedmark sorenskriverembete fra 1979 til 1981 og var advokatfullmektig i Bugge, Arentz-Hansen & Rasmussen advokatfirma fra 1981 til 1983.  I 1983 fikk han egen praksis som kompanjong i Advokatfirmaet Vogt & Co. 

Kise var med på å stifte Norwegian Air Shuttle og har vært styremedlem i dette selskapet siden 1993. Han var styreleder i perioden 1996-2002. Han ble valgt som styreleder i Norwegian 2014-2016 og har vært styreleder i Bank Norwegian siden banken ble etablert. Han har også flere andre styreverv i store og middels store selskaper i Norge og i utlandet.

## Referanser
Kliniske studier

**Kliniske studier** er studier som foregår på mennesker og er en undersøkelse av et legemiddel eller en behandlingsmetode. De skal godkjennes av **REK** (Regionale komitéer for medisinsk og helsefaglig forskningsetikk). 

Kliniske studier relatert til legemidler må i tillegg godkjennes av Statens legemiddelverk.

De første forsøkene begynner med små doser på friske, frivillige forsøkspersoner. Etter at substansen er tatt i bruk som et godkjent legemiddel, vil undersøkelse på nye indikasjoner fortsatt betraktes som legemiddelutprøving, og skal bare foretas etter at tillatelse er gitt gjennom en REK og godkjent av SLV.

Kliniske studier er regulert av *Forskrift om klinisk utprøving av legemidler til mennesker*. Denne regulerer klinisk utprøving av legemidler på mennesker, både på pasienter og på friske personer.

## Kliniske studier deles i fire faser

* Fase I. Første gang legemidlet testes på mennesker. Dette gjøres typisk på en liten gruppe friske (20-80) personer. I denne fasen undersøkes legemidlets sikkerhet, hvordan det nedbrytes i kroppen, og dets virkninger. I fase I-studier gir man bare en liten del av mengden legemiddel som gis til dyr, siden man ikke kjenner effekten på mennesker.

* Fase II utføres på en større gruppe pasienter som lider av den sykdommen legemidlet er tiltenkt (20-300), for å undersøke hvor effektivt det er til å behandle sykdommen i forhold til ulike doser. Man prøver også å kartlegge bivirkninger.

* Fase III utføres på en stor gruppe pasienter (300-3000) for å gi en entydig vurdering av behandlingen. Fase III-undersøkelser er forholdsvis dyre og tar lang tid. Ved avslutningen av fase III utformes det en rapport om resultatene fra undersøkelsene. Rapporten danner grunnlag for en søknad om registrering og markedsføring av legemidlet.

* Fase IV gjennomføres etter at produktet er godkjent og kommet på markedet. Her overvåkes produktet for å finne ukjente og sjeldne bivirkninger.

## Eksterne lenker
* Lovdata: Forskrift om klinisk utprøving av legemidler til mennesker
* Illustrert farmakologi: Kliniske studier deles i fire faser
Ghislaine Lanctôt

**Ghislaine Saint-Pierre Lanctôt** (født 1941 i Québec) er en aktivist, forfatter og tidligere lege.

Lanctôt arbeidet som lege frem til hun i 1997 mistet sin legelisens etter å ha utgitt den vaksinekritiske boken *The Medical Mafia*. I denne boken fremsetter hun en rekke kontroversielle påstander om vaksiner, Verdens helseorganisasjon og legemiddelindustrien, blant annet at vaksiner er et masseutryddelsesvåpen. Senere har hun også hevdet at vaksinen mot svineinfluensa i 2009 var en verdensomspennende konspirasjon med mål om å redusere planetens befolkning til 500 millioner.

Lanctôt er også en del av Freeman-bevegelsen som er bygget på anarkistiske prinsipper og som forfekter konspirasjonsteorier om blant annet rettssystemet og skattevesenet. Fra 1995 nektet hun å betale skatt, hvilket medførte at hun ble dømt til fengsel for skatteunndragelse i 2007.

## Bibliografi
* *The Medical Mafia*, Ghislaine Lanctôt, 1996, ISBN 978-2980746529

## Referanser
Kom som dæ sjæl

***Kom som dæ sjæl*** er et musikkalbum med Plumbo. Albumet kom ut 31. januar 2014 og var produsert av Ole Evenrud.

## Sporliste
# «Kom som dæ sjæl» (Ole Evenrud/Wolfgang Meyer)
# «Vandrern» (Ole Evenrud/Mats Wester/Py Bäckman)
# «Hold rundt meg i natt» (Ole Evenrud/Lars Erik Blokkhus/Tom Erik Rønningen)
# «Mine barns bein» (Glenn Hauger)
# «Tia går» (Lars Erik Blokkhus/Tom Erik Rønningen)
# «Sånn gjør vi det» (Lars Erik Blokkhus/Glenn Hauger)
# «Hilux lasteplan» (Ole Evenrud/Lars Erik Blokkhus)
# «Helt Texas» (Ole Evenrud/Bård Torstensen)
# «Kanskje i natt» (Lars Erik Blokkhus/Tom Erik Rønningen)
# «Tøft å ha det tøft» (Glenn Hauger/Tom Erik Rønningen/Lars Erik Blokkhus)

## Medvirkende
### Plumbo
* Lars Erik Blokkhus - sang, gitarer, låtskriver, kor, produsent
* Tommy Løken-Elstad - bass, kor
* Glenn Hauger - fløyte, torader, låtskriver
* Henning Hoel Eriksen - keyboard, piano, orgel, produsent
* Elg Knudsen - trommer

### Øvrige medvirkende
* Ole Evenrud - produsent, låtskriver
* Christian Jacobsen - produsent, miksing, tekniker 
* Tom Erik Rønningen - låtskriver
* Bård Torstensen - låtskriver
* Jens Haugen - coverfoto
* Sandra Nikita Martinsen - foto
* Nils Egil Brandsæter - foto

## Kilder
* Kom som dæ sjæl
De 15 beste

***De 15 beste*** er en samleplate/konsertalbum med Plumbo. Albumet kom ut 27. mars 2015.
## Sporliste
### CD 1
# «Sommer'n 94» (Glenn Tangen/Ole Evenrud/Roar Hansen/Lars Erik Blokkhus), (*Ny låt*)
# «Ola Nordmann» (Glenn Hauger/Lars Erik Blokkhus), (*[[Rådebank (Plumbo-album)|Rådebank]]*)
# «Møkkamann» (Glenn Hauger/Trad.), (*[[Råkk'n Råll Harry]]*)
# «Hilux lasteplan» (Ole Evenrud/Lars Erik Blokkhus), (*[[Kom som dæ sjæl]]*)
# «Rådebank» (Tom Erik Rønningen), (*[[Rådebank (Plumbo-album)|Rådebank]]*)
# «Kong Alkohol» (Tom Erik Rønningen), (*[[Råkk'n Råll Harry]]*)
# «I ei havn» (Lars Erik Blokkhus), (*[[Råkk'n Råll Harry]]*)
# «Bønder i byen» (Glenn Hauger/Lars Erik Blokkhus), (*[[Rådebank (Plumbo-album)|Rådebank]]*)
# «Gamle Harrymann» (Lars Erik Blokkhus), (*[[Råkk'n Råll Harry]]*)
# «Vandrern» (Ole Evenrud/Mats Wester/Py Bäckman), (*[[Kom som dæ sjæl]]*)
# «Gimle Sag» (Glenn Hauger/Lars Erik Blokkhus), (*[[Rådebank (Plumbo-album)|Rådebank]]*)
# «Ta meg» (Lars Erik Blokkhus/Mikael Nyhus), (*[[Rådebank (Plumbo-album)|Rådebank]]*), med Endless
# «Drømmeland» (Tom Erik Rønningen/Lars Erik Blokkhus), (*[[Rådebank (Plumbo-album)|Rådebank]]*)
# «Slutte å drekke» (Jon Simensen/Lars Erik Blokkhus), (*[[På vei til Harryland!]]*)
# «Guri og en Chevy» (Børre Sørensen/Tor Olsen), (*[[Råkk'n Råll Harry]]*)
### CD 2: Uten plugg, rett fra stua
# «Ola Nordmann» (Glenn Hauger/Lars Erik Blokkhus)
# «Kong Alkohol» (Tom Erik Rønningen)
# «Harry Hoover» (Lars Erik Blokkhus)
# «Rådebank» (Tom Erik Rønningen)
# «Tørst som faen» (Ronny Bjørndalen/Lars Erik Blokkhus)
# «Gimle Sag» (Glenn Hauger/Lars Erik Blokkhus)
# «Heite mæ hæij» (Glenn Hauger/Trad.)
# «Hilux lasteplan» (Ole Evenrud/Lars Erik Blokkhus)
# «Gamle Harrymann» (Lars Erik Blokkhus)
# «Gi meg en bayer» (Lars Erik Blokkhus)
# «Møkkamann» (Glenn Hauger/Trad.)

## Medvirkende
### Plumbo
* Lars Erik Blokkhus - sang, gitarer, låtskriver, kor, produsent
* Tommy Løken-Elstad - bass, kor
* Glenn Hauger - fløyte, torader, låtskriver
* Henning Hoel Eriksen - keyboard, piano, orgel, produsent
* Elg Knudsen - trommer
* Tom Erik Rønningen - gitarer, låtskriver

### Øvrige medvirkende
* Mats Johansson - gitarer, tekniker 
* Ole Evenrud - produsent, låtskriver
* Christian Jacobsen - tekniker, produsent
* Glenn Tangen - låtskriver
* Roar Hansen - låtskriver

## Kilder
* De 15 beste
Haraball (Plumbo-album)

***Haraball*** er et musikkalbum med Plumbo. Albumet ble utgitt fredag 13. mai 2016. Albumet inneholder bl.a. sangen «Apeegg» av Berger-bandet Ingenting fra 80-tallet.
## Sporliste
# «Haraball» (Lars Erik Blokkhus)
# «Segway og ljå» (Lars Erik Blokkhus/Glenn Hauger)
# «Ting på gli» (Lars Erik Blokkhus/Glenn Hauger)
# «Det største jeg har» (Lars Erik Blokkhus/Glenn Hauger)
# «Bygda der jeg bor» (Lars Erik Blokkhus/Ole Evenrud)
# «La bjella slå» (Lars Erik Blokkhus/Glenn Hauger)
# «Fyllefant» (Lars Erik Blokkhus/Glenn Hauger)
# «Tennplugg» (Tom Erik Rønningen/Petter Bjørklund Kristiansen)
# «Du er sola» (Lars Erik Blokkhus/Glenn Hauger)
# «Apeegg» (Espen Holthgaard/Kenneth Nerby/Jens Edward Christiansen/Thomas Jebsen/Olav Arne Haugan)

## Medvirkende
### Plumbo
* Lars Erik Blokkhus - sang, gitarer, låtskriver, kor, produsent
* Tommy Løken-Elstad - bass, kor
* Glenn Hauger - fløyte, torader, låtskriver
* Henning Hoel Eriksen - keyboard, piano, orgel, produsent
* Elg Knudsen - trommer
### Øvrige medvirkende
* Olivia McPeek Dvergsdal - fele 
* Tom Erik Rønningen - låtskriver
* Ole Evenrud - låtskriver
* Petter Bjørklund Kristiansen - låtskriver 
* Espen Holthgaard - låtskriver
* Kenneth Nerby - låtskriver
* Jens Edward Christiansen - låtskriver
* Thomas Jebsen - låtskriver
* Olav Arne Haugan - låtskriver

## Referanser
Boklotteriets stipendiater 1950

**Boklotteriets stipendiater 1950** er listet opp nedenfor.
Det svenske Boklotteriet startet i 1948 etter et initiativ av forfatteren Carl Emil Englund. Boklotteriet ble opprettet som en reaksjon på den lille støtten den svenske staten ga seriøse skjønnlitterære forfattere. Det var et lotteri der premiene var bøker og der overskuddet av lotteriet gikk til stipender for kulturarbeidere og spesielt forfattere. Selv om stipendene i dag virker små så hadde disse beløpene betydelig kjøpekraft da de ble utdelt. Våren 1950 var det tid for å peke ut stipendiater for andre gang.

## Forfattere som mottok stipend

Bokotteriet har alltid søkt så allsidig som mulig å spre stipendene. Således har interessentene hvert år fått en viss sum til å fordele innen sine respektive virksomhetsområder.

**Stipender fra** Arbetarnas bildningsförbund:

## Referanser


## Eksterne lenker
* Carl-Emil Englund och Boklotteriet hos Kungl. bibliotek - Sveriges nationalbibliotek
* Boklotteriet
*
Slaget ved Nassau i 1720

**Slaget ved Nassau** (eller **slaget ved New Providence**) fant sted i februar 1720 da en spansk styrke prøvde å angripe den britiske bebyggelsen Nassau under kvadrupelalliansekrigen.

Den spanske styrken på 1&nbsp;200 mann var hovedsakelig kubanere, kommandert av José Cornejo. Trusselen om en spansk invasjon hadde plaget New Providence det siste året, stoppet bebyggelsen på øya og gjort at de bygde Fort Nassau, med 50 kanoner og en garnison på 250 soldater. De første planene var å angripe byen fra Nassau havn, men dette ble endret da spanjolene oppdaget to britiske krigsskip i havnen: flaggskipet til guvernøren, «Delicia» og fregatten HMS «Flamborough». De tunge linjeskipene til Spania stakk for dypt for det grunne farvannet i havnen. Cornejo valgte å gå rundt byen og den spanske skvadronen snek seg østover langs Hog's Island og satte i land tre kolonner og plyndret mye gods før de ble drevet tilbake av den 500 mann store militsen til guvernør Woodes Rogers. De spanske skipene lå i bukten en stund før de trakk seg tilbake.

Cornejo seilte etter hvert av sted med over 100 slaver som var tatt til fange. Rogers klarte ikke å gi lønn til garnisonen, og med dårligere helse seilte han kort tid etter tilbake til England. Guvernøren hadde brukt den personlige formuen sin på forsvaret av Nassau. Storbritannia og Spania forhandlet frem en fredsavtale året etter.

## Referanser


## Kilder
* Marley, David. Wars of the Americas: a chronology of armed konflikt in the New World, 1492 to the Present. ABC-Clio, 1998.
* Little, Brian: *Crusoe's Captain*. Utgiver:Odhams Press.
* Riley, Sandra: *Homeward Bound: A History of the Bahama Islands to 1850 with a Definitive Study of Abaco in the American Loyalist Plantation*. Utgiver: Riley Hall
Hula-Hopp, Conny

***Hula-Hopp, Conny*** er en vesttysk musikalsk forvekslingskomedie fra 1959, i regi av Heinz Paul. Cornelia Froboess spiller rollen som en ung kvinne, som blir tvunget til å utgi seg for å være sin egen bror. Mannen, som hun forelsker seg i, spilles av Alexander Gildo. Manuset ble skrevet av Fritz Böttger, Heinz Paul og norske Per Schwenzen.

## Handling
Conny Haller er ei livsglad tenåringsjente og musikkfan. Sammen med venner har hun dannet et eget band, som hun opptrer regelmessig med på lokalet «Das bunte Krokodil».

Den amerikanske plateprodusenten John Newman er på utkikk etter en tysk gjestefamilie for sønnen Billy, som skal studere musikk i Vest-Tyskland. Med hjelp av Dr. Berning i Den internasjonale studentutvekslingstjenesten faller hans valg på familien Haller i den troen at Conny er en gutt.

For å redde skinnet og ikke miste muligheten til en reise til Honolulu må Conny kle seg ut og utgi seg for å være gutt. Så inntreffer det omstendigheter som tvinger Conny til å finne opp en søster som bor på internat og som *han* overhodet ikke kommer overens med.

Når Billys far uventet kommer oppstår ytterligere forviklinger. Ikke bare kommer det til forsiktige tilnærmelsesforsøk mellom Connys mor og plateprodusenten, også mellom Billy og Conny gnistrer det når omstendigheter tvinger henne til å innrømme overfor ham at hun i virkeligheten er ei jente. Når John Newman får vite sannheten, føler han seg lurt, avbryter kontakten med Diana Haller og vil umiddelbart reise avsted med sin sønn. Conny og Billy finner naturligvis en måte å forhindre det på.

## Anmeldelser
*Filmblätter* skrev at Conny beveger seg *«utvungent og talentfullt i en bukserolle, som er avledet fra tvetydigheten i hennes navn.»*

*Film-Dienst* uttalte at det absolutt ikke var en *«spesielt åndfull film, men likevel muntert spilt.»*

## Rolleliste
* Cornelia Froboess – Cornelia Haller, kalt Conny
* Alexander Gildo – Billy Newman
* Rudolf Vogel – John Newman
* Susi Nicoletti – Diana Haller
* Harald Juhnke – Dr. Berning
* Ingrid Pan – Steffi Gutlieb
* Elfie Pertramer – Erna Gutlieb
* Angèle Durand – Lola
* Paul Bös – Tommy
* Elke Arendt – Lotte
* Hans Zander – Fritz
* Will Brandes – Christian

## Sanger
* «Ob 15, ob 16, ob 17 Jahre alt»
* «Holiday in Honolulu»
* «Wo die Sonne in das Meer versinkt»
* «Die Boys und Girls von heute»
* «Diana»

## Referanser


## Eksterne lenker
* 
* ''Hula-Hopp, Conny'' i Online-Filmdatenbank
* ''Hula-Hopp, Conny'' i filmportal.de
* ''Hula-Hopp, Conny'' Filmplakat – filmposter-archiv.de
Ole Christian Sand

**Ole Christian Sand** (født 13. februar 1854 i Romedal, død 13. desember 1925 i Fredrikshald ) var en norsk underoffiser, næringsdrivende og politiker fra Venstre.

Sand var sønn av en gårdbruker. Selv gikk han på underoffiserskolen i Fredrikshald, der han tok eksamen i 1875 og var sersjant året etter. Senere ble han forfremmet til kommandersersjant i 1890 og til fanejunker i 1895. I 1914 sluttet han ved Fredrikshald underoffiserskole, etter 28 års tjeneste. Etter dette drev han egen agenturforretning i Halden.

Mellom 1904 og 1922 var han i mange år medlem av bystyret i Fredrikshald. Han var representant for Fredrikshald  til Stortinget i  1907–1909 (medlem av militærkomiteen). Han var også 1. suppleant 1916–1918. Han møtte for Hans Peter Norløff i 1916 fra 5. juli og ut sesjonen og i 1918 fra 15. juli og ut sesjonen.

Sand mottok Kongens fortjenstmedalje.

## Referanser


## Eksterne lenker
*
Aérospatiale-Matra

**Aérospatiale-Matra** var en fransk missil- og luftfartøyprodusent. Det ble opprettet i 1999 ved fusjonen av de franske selskapene Aérospatiale og Matra Haute Technologie som lå under Matra.

Selskapet var kortlivet; 10. juli 2000, fusjonerte det med tyske DaimlerChrysler Aerospace AG (DASA) og spanske Construcciones Aeronáuticas SA (CASA) til EADS.

## Aérospatiale-Matra Missiles
Selv om Matra grunnla Matra BAe Dynamics sammen med British Aerospace Dynamics i 1996 som en missilprodusent, fortsatte de å holde sin egen missildivisjon aktiv, under navnet Matra Missiles. Denne fikk navnet *Aérospatiale Matra Missiles (AMM)* i  1999 som følge av fusjonen av moderselskapene, og året etter *EADS Aérospatiale Matra Missiles* grunnet den neste fusjonen. I 2001 ble dette en del av MBDA.
DASA

**DASA** (offisielt **Deutsche Aerospace AG**, senere **Daimler-Benz Aerospace AG**, deretter **DaimlerChrysler Aerospace** AG) var fly- og helikopterdivisjonen til Daimler-Benz AG (senere DaimlerChrysler) fra 1989. Fra samme år eide også DASA Messerschmitt-Bölkow-Blohm (MBB).

I juli 2000 fusjonerte DASA med Aérospatiale-Matra og CASA og lagde selskapet  *European Aeronautic Defence and Space Company* (EADS), som skiftet navn til Airbus Group i 2014.

Allerede før fusjonen var det sterkt samarbeid mellom partene. Allerede i 1992 ble helikopteravdelingene til *DaimlerChrysler Aerospace* og *Aérospatiale* ble slått sammen til selskapet Eurocopter, fra 2014 kjent som Airbus Helicopters. I tillegg hadde man tidligere også samarbeidet om missiler under navnet Euromissile.
Jay Weinberg

**Jay Weinberg** (født 8. september 1990) var trommeslager i det amerikanske heavy metal-bandet Slipknot. Han er sønn av den kjente trommeslageren Max Weinberg. Han har spilt med det amerikanske punk rock bandet The Revealing og han har vært på turné med Bruce Springsteen's E Street Band som erstatning for faren, Max Weinberg. I 2010 var Jay en kort periode trommerslager for Madball. Fra 2011 til 2012, spilte Weinberg for bandet Against Me!. I 2014 ble han trommeslager for det amerikanske Nu Metal bandet Slipknot som erstatning for Joey Jordison som forlot bandet sent i 2013, som gjør han til bandets yngste medlem.
Jay forlot bandet 05/11/23.

## Diskografi
**[[Against Me!]]**
* "Russian Spies / Occult Enemies" (2011) (Non-album single)

**[[Madball]]**
* *[[Empire (Madball album)|Empire]]* (2010)

**[[Slipknot]]**
* *[[.5: The Gray Chapter]]* (2014)
*''We Are Not Your Kind'' (2019)

## Referanser
Cape Foulwind

**Cape Foulwind** er et markant forberg på vestkysten av Sørøya i regionen Westcoast på New Zealand.

Abel Tasman var den første europeeren som oppdaget Cape Foulwind, den 14. desember 1642. Tasman navnga kappet *Rocky Cape*, men det var kaptein Cook som i 1770 kom opp med navnet *foulwind*, da skipet hans HMS «Endeavour» ble blåst langt til havs ved dette neset av en sterk og ugunstig vind.

I *Tauranga Bay* like ved Cape Foulwind, finnes en koloni av seler som holder til her året rundt.

Cape Foulwind trekker en del besøkende. Det finnes en vandresti, *Cape Foulwind Walkway*, som leder ut til neset, fyrtårnet og selkolonien på kappet.  

## Referanser


## Eksterne lenker
*
Nivolumab

**Nivolumab** (markedsført som **Opdivo**) er en type immunoglobulin G (IgG4) anti-PD-1 monoklonalt antistoff som er utviklet av *Ono Pharmaceutical* og *Madarex* (nå *Bristol-Myers Squibb*) for behandling av kreft. Nivolumab virker som en immunomodulator ved å blokkere ligander som skal aktivere programmert celledød 1 (PD-1) reseptor på aktiverte T-celler.

## Godkjenninger
Nivolumab er godkjent av FDA for behandling av pasienter med inoperabel eller metastatisk melanom som ikke lenger responderer på andre legemidler. I tillegg er det godkjent for behandling av plateepitel ikke-småcellet lungekreft.

I Norge ble nivolumab (sammen med pembrolizumab) godkjent til behandling av lokalavansert og metastaserende føflekkreft (malignt melanom) av Beslutningsforum 25. november 2015.

## Mekanisme

Nivolumab er et hemmende ligand-blokkerende antistoff mot programmert død reseptor. I motsetning til tradisjonelle kjemoterapier og målrettet antikreft-terapier, virker nivolumab ved å blokkere en negativ regulator av T-celle aktivering og gir dermed immunsystemet mulighet til å angripe svulsten.

PD-1 er et protein som finnes på overflaten av aktiverte T-celler. Dersom et annet molekyl som kalles PD-L1 (programmert celledød 1 - ligand 1) eller PD-L2 (programmert celledød 1 - ligand 2)  bindes til PD-1, blir T-cellen inaktiv. Dette er en måte kroppen regulerer immunsystemet på for å unngå en overreaksjon. Mange kreftceller har PD-L1, som hemmer T-celler fra å angripe svulsten. Nivolumab blokker PD-L1 fra å binde seg til PD-1, slik at T-cellen får gjøre sin jobb .

## Referanser


## Eksterne lenker
* OPDIVO full prescribing information
Lochen Rinchen Zangpo

**Lochen Rinchen Zangpo** (født 958 («jordhestens år») i regionen Ngari (mnga’ ris) i vest-Tibet, død 1055 i khwa tse wing gir, Tibet), også bare kalt **Rinchen Zangpo**, **Rin chen bzang po**, eller Māhāguru, var en grunnleggende lotsawa eller oversetter av buddhistiske tekster fra sanskrit til tibetansk under buddhismens andre splittelse i Tibet. Han var en elev av den indiske mesteren Atiśa. Blant hans medarbeidere var Locheng Legpai Sherab. Hans biografi ble skrevet av hans elev Guge Kyithangpa Yeshepal.

## Referanser


## Litteratur
*Handa, O. C. (1987). *Buddhist Monasteries in Himachel Pradesh*. Indus Publishing Company, New Delhi.
*McKay, Alex (ed.). (2003). *Tibet and Her Neighbors: A History*. Walther Konig. ISBN 3-88375-718-7
Carl Skaar

**Carl Skaar** (1924–2018) var en norsk offentlig tjenestemann og e-verksdirektør.

Han vokste opp i Vardø og Mosjøen som sønn av infanterikaptein og senere oberst Johannes Skaar og hustru Gudrun Rian. Biskop Johannes Nilssøn Skaar var hans oldefar på farssiden. Carl Skaar giftet seg med Helga Brandtzæg, datter av kjøpmann og væreier Birger Brandtzæg på Abelvær.

Han hadde studentfagkurs fra Trondheim handelsgymnasium fra 1945 og juridisk embedseksamen fra 1948. Skaar var dommerfullmektig ved Namdal sorenskriverembede fra 1949 til 1952, sekretær i Norges vassdrags- og energivesen fra 1952 til 1953, fullmektig ved Nord-Trøndelag fylkesmannsembede fra 1953 til 1962 og konstituert fylkesmann. Deretter gikk han til NTE som underdirektør fra 1962 og administrerende direktør fra 1983 til 1994.

Skaar var medlem av Steinkjer kommunestyre for Høyre fra 1964 til 1983 og styreformann i KLP.

## Referanser
Hans Peter Norløff

**Hans Peter Norløff** (født 18. august 1867 i Arendal, død 6. november 1947 i Halden) var en norsk kontormann og politiker for Høyre. Han var ansatt ved Saugbrugsforeningen i Halden fra 1883 til 1924, de siste 16 årene som kontorsjef.  

Han var representant for Fredrikshald til Stortinget i  1916–1918 (medlem av konstitusjonskomiteen) og suppleant for samme valgdistrikt i 1919–1921.

Norløff var spansk visekonsul i 1926–1940, var medlem av bystyret i 1911–1922 og hadde en rekke verv i ulike organisasjoner. 

Han utga to lokalhistoriske bøker.

## Bibliografi
* 
* 

## Referanser


## Eksterne lenker
*
Pataliputra

**Pāṭaliputra**, i nærheten av den moderne byen Patna i Bihar, var en gammel by i det gamle India som opprinnelig ble bygd av Magadha-regenten Ajatashatru i året 490 f.Kr. som et lite fort (Pāṭaligrāma) nær elven Ganges.
Omfattende arkeologiske utgravninger er blitt foretatt i nærheten av det moderne Patna. På 1900-tallet ga slike utgravninger et klart bevis på eksistensen til veggene til et fort, og på takstoler av tre.
Byen var et blomstrende buddhistisk senter med en rekke viktige klostre. Den var hovedstaden til Guptariket (3.-6. århundre) og Palariket (8.-12. århundre).

## Referanser
Elizabeth Jolley

**Elizabeth Jolley** (født **Monica Elizabeth Knight**; 1923–2007) var en australsk forfatter.

Hun var datter av en engelskmann og en kvinne fra Wien, og vokste opp i et tysktalende hjem. Hun utdannet seg til og sykepleier, og ble gravid med Leonard Jolley, en gift pasient. Han fikk barn med to kvinner med få måneders mellomrom. Han giftet seg etterhvert med Elizabeth, og de flyttet til Perth, Australia i 1959. Jolleys stedatter Susan Swingler har skrevet boka *The House of Fiction* om forholdet til sin far Leonard Jolley og stemoren.

Forfatterskapets «persongalleri består i stor grad av mislykkede og sosialt utilpassede individer, […] med en blanding av satirisk realisme og svart humor» Hun fikk de første tekstene på trykk i magasiner på 1960-tallet, og debuterte med novellesamlinga *Five Acre Virgin and Other Stories* i 1976. Romanen *Palomino* (1980), som hun skrev i 1950-årene, skildrer et lesbisk forhold. Trilogien *My Father's Moon* (1989), *Cabin Fever* (1990) og *The Georges' Wife* (1993) er delvis selvbiografisk.

Hun mottok flere litteraturpriser, fikk fire æresdoktorgrader og mottok Order of Australia i 1988. Australian Book Review har oppkalt sin novellepris etter henne; ABR Elizabeth Jolley Short Story Prize.

## Referanser


## Eksterne lenker
*
Dharmarakṣa

**Dharmarakṣa** (kinesisk: 竺法護, pinyin: *Zhú Fǎhù*, født omkring 233 i Dūnhuáng langs Silkeveien, død omkring 310) var en tidlig oversetter av mahāyānatekster til kinesisk under det vestlige Jindynastiet. I kinesiske skriftkataloger er han beskrevet som Yuezhi, et indoeuropeisk folk som var utbredt på de store gresslettene i Xinjiang og Gansu før det andre århundre f.Kr.

Flere av hans oversettelser bestod av skrifter som fikk en dyp innvirkning på østasiatisk buddhisme. Nevnes kan Mahāyāna mahāparanirvāna sūtraen, Lotussutraen, Dasabhumikasutraen (som er en del av Avatamsakasutraen), Prajnaparamitasutraen i 25 000 vers og Lalitavistarasutraen.

## Referanser
Philip Hammond

**Philip Hammond**, baron Hammond of Runnymede (født 4. desember 1955 i Epping i Essex) er en uavhengig britisk politiker som fram til 3. september 2019 representerte Det konservative parti (Storbritannia). Han var finansminister i Theresa Mays regjering fra 13. juli 2016 til 24. juli 2019.

Hammond ble 15. juli 2014 utnevnt til Storbritannias utenriksminister i David Camerons regjering etter at han da hadde innehatt rollene som forsvarsminister fra 14. oktober 2011 til 15. juli 2014, og transportminister i David Camerons regjering fra 12. mai 2010 til 14. oktober 2011.

Han forlot stillingen som finansminister 24. juli 2019, samme dag som Theresa May ble avløst av Boris Johnson som landets statsminister. Hammond var uttalt motstander av at Storbritannia skulle forlate EU uten en fremforhandlet samarbeidsavtale.

Han har representert valgkretsen Runnymede and Waybridge i Underhuset siden 1997.

I september 2020 ble han adlet med tittelen baron Hammond of Runnymede og tok sete i Overhuset.

## Referanser


## Eksterne lenker
* 
* 
*
Elisabeth Farnese

**Elisabeth Farnese** (1692–1766), datter av Odoardo Farnese og Dorothea Sofie av Neuburg, var dronninggemalinne av Spania og hadde stor innflytelse på den spanske utenrikspolitikken. 

Elisabeth ble født i Parma, hovedstaden i hertugdømmet familien hennes hadde regjert over i over to hundre år. Elisabeth ble senere arvingen etter farens  områder  da onkelen hennes Francesco Farnese av Parma og den yngre broren hans begge var barnløse. 

Hertugdømmet Parma ble siden arvet av den første sønnen hennes, infante Carlos, og da han tok over den spanske tronen gikk tittelen til den tredje sønnen hennes, infante Felipe. Det var han som dannet det moderne Huset Bourbon-Parma.

Hun giftet seg så med kong Filip V av Spania og hun fikk raskt stor innflytelse over ham, som av de fleste ble regnet som en svak konge. Kongen abdiserte i 1724 og ga tronen til den førstefødte arvingen (fra det første ekteskapet hans), men da den unge kongen døde, ble Filip kalt tilbake til tronen. I de senere årene hans, da han var nesten senil, var det Elisabeth som styrte det meste av Spania og sikret tronen i Italia for sønnene sine. 

## Referanser
Western Australia Police

**Western Australia Police** er den australske delstaten Western Australias politi. Politietaten har ansvar for verdens største jurisdiksjon, på  km² med 11 politidistrikter og 157 politistasjoner.

Etaten ble opprettet i 1853 og er underlagt delstatens politiminister.

;Grader og distinksjoner

## Referanser


## Eksterne lenker
* Nettsted
Apollo Bay

**Apollo Bay** er en småby i delstaten Victoria i Australia som i 2011 hadde  innbyggere. Byen ligger ved bukta med samme navn, 191 kilometer sørvest for delstatshovedstaden Melbourne. Administrativt hører Apollo Bay under lokalstyret Colac Otway Shire. Apollo Bay er et populært stoppested på turistveien Great Ocean Road.

## Referanser




## Eksterne lenker
*
Alfa Romeo Brera

**Alfa Romeo Brera** (2005–10) er en 2-dørs sportslig bil fra italienske Alfa Romeo tegnet av Giorgetto Giugiaro (først som en V8-motorisert konseptbil for Genevemessen i 2002) og bygget av Pininfarina utenfor Torino. Navnet kommer av kunstnerstrøket Brera i Milano, som igjen betyr *åpent landskap* på lombardisk.

Den var en Grand tourer med brukbar bagasjeplass og dårlig bakseteplass, og tok sammen med den noe lettere Alfa Romeo GT således over for Alfa Romeo GTV (1995). Brera arvet mye fra Alfa Romeo 159 (utseende, motorer, understell), lansert året før. Den var forhjulsdrevet og kunne fås med 2.2-liter bensinmotor på 185 hk og 3.2-liter V6 på 260 hk (som kunne fås med Torsen-basert firehjulsdrift). Den kom også som 2.4-liter diesel på rundt 200 hk.

I 2006 kom en 2-seter **Alfa Romeo Spider** med tøytak.  I 2008 kom mindre endringer i vekt, utseende og utstyr (som en Q2 LSD), og i 2009 kom en 1.75-liter **TBi** (*[[turbo]] benzina iniezione*) og Q4 firehjulsdrift.  Omtrent 21 600 coupe og 12 400 spider ble bygget. Ble også solgt ny i Norge. Utgaven *Italia Independent* kom i 900 eksemplar med effekter i karbon og goretex fra Lapo Elkann sitt solbrillefirma med samme navn.

Alfa Romeo Brera (profile).jpg
Alfa Romeo Spider side.jpg


## Referanser
William J. Bertheussen

**William Johan Bertheussen** (født 1964) er en norsk embetsmann. Han er fra 2011 direktør i Statens havarikommisjon.

William J. Bertheussen er utdannet fra Sjøkrigsskolen og har en mastergrad i sjørett fra Universitetet i Oslo og en mastergrad i samfunnssikkerhet fra Universitetet i Stavanger. Han har tidligere bl.a. arbeidet i Sjøforsvaret, Festspillene i Nord-Norge og Sjøfartsdirektoratet.

## Referanser
Krigshistorisk signalmuseum

**Krigshistorisk signalmuseum** (finsk: Valtakunnallinen viestimuseo) er et finsk museum i  Tavastehus, som ble startet på et annet sted i 1974

Fra vestibylen kommer man til «Sal to» ... og «Sal sju» og «Osasto 8».

I sal nummer fem finnes en tysk Enigma-maskin, en svensk Hagelins og en finsk krypteringsmaskin som ble kalt «meitemark-kassa».
## Referanser
Alfa Romeo Giulietta (2010)

:*Se [[Alfa Romeo Giulietta]] (1954) eller [[Alfa Romeo Giulietta (1977)]] for tidligere modeller med samme navn
*'Alfa Romeo Giulietta** (2010–2020) er en 5-dørs familiebil fra italienske [[Alfa Romeo]], tegnet under ledelse av Alfas egen Alessandro Maccolini  ved ''Centro Stile'' i Arese, som det siste design utført før eieren Fiat flyttet designavdelingen til Torino.

Den er bygget i [[Cassino]] (sør for Roma) på eieren [[Fiat]] sin C-Evo plattform og fås med bensinmotorer på 1.4 (120 og 170 hk) og 1.75 TBi (235 hk) og dieselmotorer på 1.6 (105 hk) og 2 liter. I 2014 og 2016 kom mindre kosmetiske endringer. Topputgaven heter **Quadrifoglio Verde (QV)''' ("grønn firkløver"), som er fabrikkens lykketegn (se Ugo Sivocci)

Alfa Romeo Giulietta (940, Facelift) – Heckansicht, 8. Dezember 2015, Funchal.jpg | 2014
Alfa Romeo Giulietta QV in Punta del Este 01.JPG | QV


## Referanser
I moralens navn

***I moralens navn*** er en norsk filmkomedie fra 1954, i regi av Olav Engebretsen. I rollene ses blant andre Eva Lunde, Fridtjof Mjøen og Anita Thallaug.

Filmen bygger på Finn Bøs skuespill med samme navn, som hadde urpremiere på Nationaltheatret  22. september 1937, i regi av Bø selv. Det ble senere samme år spilt på Trøndelag Teater.

## Handling
*Mona* og *Egil* har vokst opp med et sammensurium av foreldre og steforeldre. Nå har de til sammen tre par foreldre. *Mona* blir gravid og alle foreldrene vil at hun skal gifte seg. Under forlovelsesfesten bedrar foreldrene hverandre én etter én, noe som fører til at *Mona* rømmer sammen med sin forlovede. De beslutter å ikke gifte seg. Foreldrene reiser til København for å lete etter de rømte ungdommene.

## Rolleliste
*Eva Lunde – *Sussie Krahn-Johnsen, tidligere fru Alf Mowitz*
*Fridtjof Mjøen – *Birger Krahn-Johnsen, direktør, tidligere gift med Ella*
*Anita Thallaug – *Mona Mowitz (Krahn-Johnsen), Sussies datter fra første ekteskap*
*Jan Voigt – *Egil Krahn-Johnsen, direktørens sønn fra første ekteskap*
*Egil Åsman – *Fredrik*
*Tore Foss – *Otto Heymann, Ellas mann*
*Synnøve Gleditsch – *Ella Heymann, Ottos hustru, Egils mor*
*Tage Lüneborg – *Kapellmesteren i Lorry*
*Sigurd Magnussøn – *Gamle Krahn-Johnsen*
*Lillemor Nerem – *Annelise*
*Lars Nordrum – *Rolf Hagen*
*Thorleif Reiss – *Alf Mowitz, tidligere gift med Sussie, Monas far og Agathes mann*
*Carl Struve – *Balthazar Krahn-Johnsen*
*Axel Thue – *Konsul Helm*
*Anne-Lise Wang – *Agathe Mowitz, Alfs hustru*

## Referanser


## Eksterne lenker
*
Havråtunet (film)

***Havråtunet*** er en norsk dokumentarfilm fra 1952 regissert av Sigurd Agnell. Filmen skildrer arbeidslivet i det avstengte lille stedet Havråtunet i Haus kommune (nå en del av Osterøy kommune), der driftsmåter og arbeidsmetoder praktisk talt ikke hadde forandret seg de siste århundrene. Filmen er i sort-hvitt og finnes i to lengder.

## Øvrige medarbeidere (utvalg)
Kommentarene ble lest av Hartvig Kiran: Robert Kloster er kreditert for faglig ledelse av filmprosjektet, sammen med Brita Gjerdåker. Lokal medarbeider var Johannes Marselius Revheim.

## Lengde
*Havråtunet* er en forkortet versjon av *Havretunet*, som ble produsert i 1950 i en versjon på 130 minutter. Den lange originalversjonen har aldri blitt vist offentlig på kino. 

Senere ble filmen klippet ned til en «publikumsversjon» på 65 minutter under tittelen *Havråtunet*.

## Referanser


## Eksterne lenker
*
Slaget ved Glen Shiel

**Slaget ved Glen Shiel** (skotsk-gælisk *Blàr Ghleann Sheile*) var et slags i Glen Shiel vest i Det skotske høylandet den 10. juni 1719, mellom britiske regjeringsstyrker og en allianse mellom jakobittane og Spania, noe som endte med en seier for regjeringsstyrkene. Det var det siste slaget mellom britiske og utenlandske styrker på fastlandet i Storbritannia. Slaget ved Glen Shiel blir stundom regnet som en forlengelse av opprøret i 1715, men er mer nøyaktig et eget opprør og det eneste opprøret som ble stoppet av en enkel militæraksjon. Det blir stundom omtalt som *The Nineteen.* I dag er slagmerka fredet av Historic Scotland..

Etter freden i Utrecht ble Filip V av Spania akseptert som konge av Spania, men Spania mistet samtidig områdene sine i Italia til østerrikerne og Storbritannia fikk kontroll over Menorca og Gibraltar. Noen år senere ønsket Spania å ta tilbake de tapete områdene og okkuperte Sardinia og Sicilia. Britene svarte 11. august 1718 med å erklære at dette var et brudd på Utrecht-avtalen og ødela flåten til José Antonio de Gaztañmaten ved Kapp Passaro, (nær Siracusa). Spania erklærte så krig, og den italienske rådgiveren til Filip, kardinal Giulio Alberoni tok initiativet til å lage uro i Storbritannia for å hindre et angrep mot Den iberiske halvøya,

Alberoni valgte å blande seg inn i striden om tronen og støttet Jakobittene for å destabilisere kronen og sette inn en mer ettergivende konge (og parlament).

## Referanser


## Litteratur
* *Misión en Escocia* (pp. 68–74), *Muy Interesante* av Abraham Alonso.
* *A History of Skottland* av J. D. Mackie. ISBN 0-14-013649-5
* *The Jacobite Attempt of 1719* av  William K. Dickson (1895)

## Eksterne lenker
* Slaget ved Glen Shiel@Historynet.com
Alfa Romeo 159

**Alfa Romeo 159** (2004–11) er en familiebil fra italienske Alfa Romeo.  Den erstattet Alfa Romeo 156 og ble bygd i om lag 240 000 eksemplarer.

Den var tegnet av Giorgetto Giugiaro fra ItalDesign, og ble bygget på et understell fra eieren Fiat og GM.  Den fikk bensinmotorer på 1.8, 2.2 og 3.2 liter, samt dieselmotorer.  I 2006 kom **159 Sportwagon (SW)**, en stasjonsvogn.  Firehjulsdrift kom i 2007 og en 1.75 liters **TBi** på rundt 200 hk i 2009.
:''Se Alfa Romeo Brera for coupe- og cabriolet-utgaven som kom i 2005 og 2006.

2010 Alfa Romeo 159 2.2 JTS Selespeed in Cyberjaya, Malaysia (01).jpg
Alfa Romeo 159 SW front 20080620.jpg
Tørvikbygd skyttarlag

**Tørvikbygd Skyttarlag** (stiftet 1896) er et norsk skytterlag fra Tørvikbygd i Hordaland som er medlem i Det frivillige Skyttervesen (DFS).

Skytterlaget er medeier i Vangdalsåsen skytebane i Kvam som ble påbegynt i januar 2015.

## Eksterne lenker
*
Charles Town-toktet

**Charles Town-toktet** var et fransk-spansk forsøk i september 1706 på å ta hovedstaden i den engelske provinsen Carolina, Charles Town. Toktet var en del av dronning Anne-krigen, som var den nordamerikanske delen av den spanske arvefølgekrigen, og ble utført under kaptein Jacques Fefebvre.

Toktet ble hovedsakelig organisert og betalt for av franskmennene. Det startet i Havanna på Cuba og ekspedisjonen nådde Charles Town tidlig i september 1706, etter å ha gjort et stopp i St. Augustine for å hente forsterkninger. Et kort møte med sjørøvere gjorde at «Brilliant», et av de seks skipene i toktet, kom bort fra de andre. Soldatene gikk i land nær Charles Town og ble raskt drevet bort av en milits, som var sendt ut av guvernør Nathaniel Johnson, da meldingene kom om at flåten var på vei til området. En improvisert flotilje kommandert av oberst William Rhett klarte å kapre «Brillant», som nådde frem etter at de fem andre skipene allerede hadde seilt avsted etter nederlaget.

## Kilder
* William Gilmore: *The History of South Carolina from its First European Discovery to its Erection into a Republic*. Utgiver:Redfield.,New York 1860
Platebutikk

**Platebutikk** eller **platesjappe** er en butikk som selger masseproduserte innspillinger av musikk, blant annet i form vinylplater.

Noen slike butikker spesialiserer seg på å selge plater som skal spilles av DJ-er.

## Historie
Spillers Records i Cardiff, Wales, ble starta i 1894 og regnes for å være verdens eldste platebutikk.

Mange platebutikker begynte å selge andre formater i tillegg til plater: åttespors-kassetter, musikkassetter, og CD-er.

### Norge
«Grammofonplate» var datidas navn på plater da dem begynte å dukke opp i Norge.

I 2012 var det et «tjuetalls uavhengige **musikkbutikker**» igjen.

Norges eldste platebutikk som fortsatt er i drift (per 2016) startet i 1976 - Apollon platebar; I 2012 ble butikken løyvet skjenkeløyve, og kulturinstitusjonen har siden drevet bardrift, samlokalisert med salg av plater; Media har kalt stedet for en *[[platebar]]*.

## Referanser
Beleiringen av Colonia del Sacramento

**Beleiringen av Colonia del Sacramento** var en mislykket beleiring i 1704 av spanske styrker av den portugisiske kolonibyen Colonia del Sacramento, ovenfor Buenos Aires og nå i Uruguay. Fire tusen innfødte og 650 spanjoler, ledet av guvernøren i Buenos Aires, Don Alonso Juan de Valdes e Inclán, og Baltasar García Ros, beleiret byen fra sent i 1704. En uke etter et mislykket frontalangrep tidlig i februar 1705, forlot portugiserne Colonia del Sacramento.

## Kilder

* *The colonial history of Paraguay: the revolt of the Comuneros, 1721-1735* av Lopez Adalberto, side 75. . Utgiver: Transaction Publishers.
Beleiringen av Pizzighettone

**Beleiringen av Pizzighettone** var den første store militære handlingen i de norditalienske felttogene i den polske arvefølgekrigen.  Soldater fra Frankrike og Kongedømmet Sardinia startet en blokade av festningen Pizzighettone i det habsburgske Hertugdømmet Milano den 11. november 1733, og startet beleiringsoperasjonene den 15. november. Den 30. november kapitulerte  kommandanten i den østerrikske og lovet å trekke seg tilbake mot Mantova den 9. desember om han ikke fikk støtte.  Siden festningen ikke fikk forsterkninger, trakk garnisonen seg ut med  krigsæren i beholde den 9. desember.

## Kilder

* ''Military campaigns of Prince Eugene of Savoy'', Volume 19 (tysk)
Anne Høegh Krohn

**Anne Katrine Høegh Krohn** (født 1966 i Oslo) er en norsk filmregissør og dreiebokforfatter, som arbeidet i Tyskland.

## Liv
Krohn studerte filosofi og kulturhistorie i fødebyen. Parallelt med dette arbeidet hun som journalist i tidsskriftet *[[Filmaktuelt]]*. I 1991 flyttet Krohn til Berlin, hvor hun studerte film- og teatervitenskap innen hun i 1993 begynte på et regi- og dreiebokstudium ved Deutschen Film- und Fernsehakademie. Hennes langfilmsdebut, *Fremde Freundin*, ble nominert til First Steps Award i 2000.

## Filmografi
* 1999: *Fremde Freundin*
* 2002: *Geld macht sexy* (fjernsynsfilm)
* 2009: *Liebeslied*

## Referanser


## Kilder
* ''Anne Høegh Krohn'' i filmportal.de

## Eksterne lenker
*
Heather Langenkamp

**Heather Elizabeth Langenkamp** (født 17. juli 1964) er en amerikansk skuespiller, som er mest kjent for hovedrollen i skrekkfilmen *[[A Nightmare on Elm Street|A Nightmare On Elm Street]]* (1984).

## Referanser


## Eksterne lenker
*